Բանաձեւի ընդունումով առաջին հերթին Գերմանիան լավ օրինակ է ցույց տալիս ՝ առերեսվել սեփական պատմությանը։ Եվ ցույց է տալիս Թուրքիային, որ միայն իր սեփական պատմությանը առերեսվելով եւ վերաարժեւորելով, կարելի է առաջ գնալ։ Այս իմաստով, Բունդեսթագի ընդունված բանաձեւում կան հստակ կետեր, որ Գերմանիայի երկրամասերին է տրված կրթական ծրագրերի իրավասությունը, եւ երկրամասերի կրթության նախարարությունները պետք է պատմության դասագրքերում եւ դպրոցական դասաժամերին ժամանակ հատկացնեն նաեւ Հայոց ցեղասպանության թեմային, եւ դրանով, այն բացը, որ այսօր կա գերմանական հասարկության կրթական համակարգում, կլցվի։ Դրանով կվերաիմատավորվի նաեւ այն ամենը, ինչի մասին տարիներ շարունակ խոսել ենք, բայց հնարավոր չի եղել իրականացնել, քանի որ իրավական հարթակ չի եղել։ Այսօր արդեն կա այդ իրավական հարթակը։ Այս առումով գերմանահայ համայնքը անելիքներ ունի, եւ համոզված եմ, որ մեր հայրենակիցները կլծվեն այդ գործին եւ արդյունքի կհասնեն։